**2025.09.09.-i Pénzügyi Bizottsági ülés NYÍLT határozati javaslatai**

1. **Kisbér Város Önkormányzata 2025. évi költségvetésének módosítása:**

A Pénzügyi Bizottság az előterjesztés tartalmának megfelelően javasolja Kisbér Város Önkormányzata 2025. évi költségvetésének módosítását.

1. **A kisbéri városi piac infrastrukturális fejlesztése - TOP\_PLUSZ-1.1.1-21-KO1-2022-00001:**

A Pénzügyi Bizottság javasolja kérni a beérkezett ajánlatok érvényességének meghosszabbítását.

1. **Beiskolázási támogatás:**

A Pénzügyi Bizottság javasol tanévkezdési támogatást nyújtani a kisbéri lakóhellyel rendelkező általános iskolások és középiskolások részére (legfeljebb 20 éves korig, tekintettel a 0. osztályban kezdőkre, illetve az SNI gyermekekre), különbséget téve a jövedelemhatár vonatkozásában a gyermeket egyedül nevelő szülő, és a családban élő gyermekek tekintetében. A jövedelemhatárnak a vetítési alap 8 szorosát javasolja a bizottság a gyermeket egyedül nevelő szülő esetében, családban 7 szeresét. Az általános iskolás gyermekek részére 15.000 Ft/fő, középiskolások részére 20.000 Ft/ fő támogatást javasol megállapítani.

A támogatás összegét a 2025. évi általános tartalék terhére kéri biztosítani.

1. **Sportcsarnok használat**

**Vállalkozók Sportegyesülete Kisbér kérelme,**

**AvEnGarde Vívó Sportegyesület kérelme, versenyszerződés:**

A Pénzügyi Bizottság Bizottsága a Zsivótzky Gyula Sportcsarnok használata vonatkozásában az alábbi javaslatot alkotja:

-kisbéri bejegyzett székhelyű spotegyesületek heti 6 órát ingyen használhatják a sportcsarnokot mind edzések, mind versenyek tekintetében egyaránt, 6 óra felett 20.000 Ft/óra;

-nem kisbéri székhelyű sportegyesületek 20.000 Ft/óradíjban használhatják a sportcsarnokot, 5 órát meghaladó használati időtartam esetén 100.000 Ft/nap;

- szabadidősportolók kisbéri lakó- és tartózkodási hellyel rendelkezők 5.000 Ft/óra összegért használhatják a sportcsarnokot;

- a súlyemelők részére a sportcsarnok használata ingyenes;

- mind a díjért használók, mind az ingyenes használók részére készüljön bérleti szerződés, annak tartalmáról kérjük, hogy a hivatal folytasson egyeztetést Fülöp Zsolt sportszervezővel;

- a bérleti szerződésben külön megfogalmazásra kerüljön, hogy munkálatokat az épületben végezni tilos;

- a bérleti szerződések 2026. január 01-től lépjenek hatályba.

A Pénzügyi Bizottság kéri továbbá, hogy a havi intézményi bejárásnál kerüljön első helyre a Sportcsarnok.

1. **Területfoglalási kérelem:**

A Pénzügyi Bizottság javasolja a veterán autós rendezvény megtartásának engedélyezését az Ipari park területén 2025. szeptember 27. napján.

1. **CSÁO igények:**

A Pénzügyi Bizottság javasolja az igényösszesítő tábla alapján az eszközök beszerzését.

A költségek fedezetét -900.000.- Ft- a 2025. évi költségvetés általános tartalék terhére rendeli el biztosítani.

A Pénzügyi Bizottság javasolja továbbá, hogy a csúszdás hinta a 2026. évi költségvetés készítésekor kerüljön figyelembevételre.

1. **Statikus – Deák F. u. 71. szám alatti ingatlan:**

A Pénzügyi Bizottság javasolja a beérkezett ajánlatok közül a legolcsóbb ajánlatot adó statikus megbízását a 2870 Kisbér, Deák Ferenc utca 71. szám alatti ingatlan felmérése érdekében.

1. **Újszőlő utcai közkút:**

A Pénzügyi Bizottság javasolja:

* a 2870 Kisbér, Újszőlő utca 2. szám előtti közkút mérősítését és javasolja a közkút fenntartásának/üzemeltetésének költségeinek önkormányzat általi viselését,
* a szűkítés lehetőségének műszaki vizsgálatát

A közkút mérősítésének a költségét és az az által mért fogyasztást a 2025. évi költségvetés általános tartalék sora terhére kéri biztosítani.

1. **Batthyány téri fakivágás:**

A Pénzügyi Bizottság javasolja megrendeli a Balom Asztalos és Üvegező Bt-től (2870 Kisbér, Komáromi u. 17.) az ajánlatában szereplő nettó 390.000,- Ft. + áfa összegen a 3 db fa kivágását és 4 db tuskó lemarását a Kisbér, Batthyány tér 4/B. szám alatti tömblakás előtti téren azzal, hogy a tömblakás lakóinak a kivágásra kerülő fák pótlását az Angol parkban történő faültetéssel pótolniuk kell.

A fakivágások fedezetének biztosítására a 2025. évi költségvetés ezen sorát megemeli bruttó 1.000.000,- Ft-tal az általános tartalék sor terhére.

1. **Makettek felújítása:**

A Pénzügyi Bizottság javasolja megrendeli Kiss Tamás designertől a Hősök tere makett javítását az ajánlatában szereplő bruttó 560.000,- Ft. + letakarítás és alapozás díjon.

1. **Szent János téri híd engedélyeztetési eljárása:**

A Pénzügyi Bizottság javasolja megbízni a Membrán Mérnöki Kft.-t (2800 Tatabánya, Vadász u. 65.) a Szent János téri híd hatósági engedélyeztetési eljárásának lefolytatására az ajánlatában szereplő bruttó 317.500.- Ft díjon.

A költségek fedezetét a 2025. évi költségvetés általános tartalék terhére rendeli el biztosítani.